فرانسه ده قتتیق تروریستیک هجوم اویشتریلدی. فرانسه پایتختی پاریس ده ۱۰ آی کیین حاضرگی کون گه قدر بولگن اینگ قتتیق تروریستیک هجوم اویشتریلدی. فرانسه جمهوررئیسی فرانسوا اولاند نینگ حادثه عاقبتیده ۱۲۷ کیشی نینگ جان بیرگن لیگی نی بیلدیرگن لیگی گه قره مسدن ایریم منبع لر پاریس نینگ ۶ فرقلی منطقه سیده توناون کیچه اویشتریلگن اوشبو هجوملر عاقبتیده ۱۶۵ کیشی جان بیررایکن, ۲۰۰ دن آرتیغراق کیشی نینگ ایسه یاره لنگن لیگی نی معلوم قیلماقده. خودی منه شو یاره لنگن کیشی لرنینگ ۹۰ نفری نینگ ساغلیق وضعیتی نینگ جوده یمان ایکن لیگی بیلدیریلماقده. اوشبو هجوم عاقبتیده جان بیرگن کیشی لرنینگ سانی نینگ آرتیب کیتیشی بوییچه خواطر بیلدیریلماقده. بیرینچی هجوم پاریسده گی بیر کنسرت سالونیده اویشتریلدی. خودی منه شو کنسرت سالونیده گی کیشی لر نی اوشلب تورگن تروریست لرنینگ اولدیریلگن لیک لری بیلدیریلدی. فرانسه نینگ باشقه بیر منطقه سیده ایسه فرانسه بیلن آلمان آره سیده گی فوتبال مسابقه سی جریانیده اتتحاری بیر هجومچی بیلی گه باغلب آلگن منفجره مواد نی پارتله تیب یوباردی. قالگن هجوملر ایسه پاریس نینگ باشقه منطقه لریده اویشتریلدی. شاهد لر دن بیری هجومچی لرنینگ فرانسه نینگ سوریه نینگ ایچکی ایشلری گه مداخله ایتگن لیگی گه قرشی عکس العمل اوله راق اوشبو هجوملر نی اویشترگن لیک لری نی بیلدیردی. بوندن اون آی آلدین فرانسه ده شارلی ابدو مجله سی و بیر مارکیت گه قره ته اویشتریلگن تروریستیک هجوم عاقبتیده ۱۷ کیشی جان بیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
